Document ID: 31987D0338

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 15ης Ιουνίου 1987
περί εγκρίσεως προσθήκης στο πρόγραμμα που αφορά τον τομέα εμπορίας μη βρώσιμων δενδροκηπευτικών που κοινοποίησε η βελγική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου
(Τα κείμενα στη γαλλική και ολλανδική γλώσσα είναι τα μόνα αυθεντικά)
(87/338/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,
Εκτιμώντας:
ότι στις 9 Ιουλίου 1986 η βελγική κυβέρνηση κοινοποίησε μια προσθήκη στο πρόγραμμα που εγκρίθηκε με την απόφαση 81/278/ΕΟΚ της Επιτροπής (3) σχετικά με την εμπορία μη βρώσιμων δενδροκηπευτικών και ότι παρέσχε συμπληρωματικές πληροφορίες στις 3 Μαρτίου 1987·
ότι η προσθήκη αυτή στο πρόγραμμα έχει σαν στόχο τον εκσυγχρονισμό, την ορθολογική οργάνωση των διαρθρώσεων εμπορίας και τη θέσπιση ενός διαφανέστερου μηχανισμού εμπορίας κατά τρόπο ώστε να αυξηθεί το εισόδημα των παραγωγών, να ενισχυθεί η ανταγωνιστικότητα του τομέα και να αναβαθμισθεί η παραγωγή· ότι αποτελεί επομένως ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι η προσθήκη αυτή περιλαμβάνει ικανοποιητικό αριθμό στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77, πράγμα που καταδεικνύει ότι οι στόχοι του άρθρου 1 του ανωτέρω κανονισμού ενδέχεται να επιτευχθούν στον τομέα της εμπορίας μη βρώσιμων δενδροκηπευτικών· ότι η προθεσμία που είχε ορισθεί για την έναρξη ισχύος της προσθήκης αυτής δεν έχει υπερβεί την περίοδο που αναφέρεται στο άρθρο 3 παράγραφος 1 στοιχείο ζ) του ανωτέρω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η προσθήκη στο πρόγραμμα που αφορά τον τομέα εμπορίας των μη βρώσιμων δενδροκηπευτικών που ανακοινώθηκε από τη βελγική κυβέρνηση στις 9 Ιουλίου 1986 και συμπληρώθηκε στις 3 Μαρτίου 1987 σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στο Βασίλειο του Βελγίου.
Βρυξέλλες, 15 Ιουνίου 1987.

Labels: 3
19
6